Stesen MRT Cyberjaya City Centre

Stesen MRT Cyberjaya City Centre (atau Stesen MRT Cyberjaya City Centre-Limkokwing atas sebab penajaan) ialah sebuah stesen Transit Aliran Massa (MRT) di Cyberjaya, Selangor, Malaysia yang menjadi tempat perkhidmatan Laluan Putrajaya. Stesen ini akan dibuka rasmi pada Januari 2023 di bawah pembukaan Fasa 2 laluan tersebut. Stesen ini terletak di antara Stesen MRT Cyberjaya Utara dan Stesen MRT Putrajaya Sentral serta mempunyai kod stesen iaitu PY40. Seperti kebanyakan stesen MRT di Lembah Klang, stesen ini adalah bertingkat.

 Sejarah 
Nama stesen "Cyberjaya City Centre" pertama kali diumumkan dalam sebuah video yang diterbitkan oleh MRT Corp di Youtube, dengan tajuk "MRT Sungai Buloh-Serdang-Putrajaya (SSP) Line Alignment Video" pada 15 September 2016. Dalam video tersebut, kod stesen sementara bagi Stesen MRT Cyberjaya City Centre ialah S35. Dalam beberapa tahun kemudian, nama stesen telah diubah kepada "Pusat Bandar Cyberjaya", tetapi cadangan itu ditolak dan kembali kepada nama stesen sedia ada. Stesen MRT Putrajaya Sentral serta Stesen MRT Cyberjaya City Centre telah dikategorikan sebagai Pakej S210. Kontrak pembinaan stesen dan kerja-kerja berkaitan bagi pakej tersebut telah dianugerahkan kepada syarikat Malaysian Resources Corporation Berhad (MRCB) pada 15 September 2017, dengan jumlah sebanyak RM145.8 juta.

Stesen MRT Cyberjaya City Centre telah dibuka kepada orang ramai dan memulakan operasinya pada 16Mac 2023 bersama-sama stesen-stesen Laluan Putrajaya di bawah Fasa 2 yang lain, iaitu dari stesen Kampung Batu sehingga Putrajaya Sentral. Pembukaan MRT Laluan Putrajaya Fasa 2 telah diumumkan pada 23 Disember 2022 oleh MRT Corp. Walaupun begitu, mengikut perancangan asal stesen ini patut dibuka pada Julai 2022, tetapi pembukaannya menghadapi kelewatan lagi dan ditangguhkan pada Januari 2023 akibat sesi ujian set gerabak kereta api mengambil masa lama daripada biasa dan belum selesai.

 Ciri-ciri stesen 
 Perkhidmatan 
Stesen MRT Cyberjaya City Centre menyediakan perkhidmatan Laluan Putrajaya (PYL), dan terletak di antara stesen Cyberjaya Utara dan Putrajaya Sentral. Kod stesen yang rasmi bagi stesen ini ialah PY40.

 Lokasi 
Stesen ini terletak di Cyberjaya Utara dalam Daerah Sepang, Selangor dalam kawasan pentadbiran Majlis Perbandaran Sepang (MPSepang). Stesen MRT Putrajaya City Centre akan menghubungkan penduduk sekitar Cyberjaya City Centre, Cyber 4 dan Cyber 6. Terletak berhampiran stesen adalah Universiti Teknologi Kreatif Limkokwing, The Place, Pertonas Persiaran APEC, Stesen Satelit Bumi Telekom Malaysia Cyberjaya, AIMS Cyberjaya, TS Global Network, MEASAT Cyberjaya, dan Astro Cyberjaya Broadcast Centre.

 Pelan stesen 

 L2  PY Arah Selatan →      PY Arah Utara ←     L1Aras legarGAras tanah
Stesen ini adalah stesen bertingkat dan mempunyai satu platform tengah di atas ruang legar untuk perkhidmatan Laluan Putrajaya. Terdapat dua platform yang menuju ke terminal laluan, Platform 1 ke Putrajaya Sentral manakala Platform 2 pula menuju ke Kwasa Damansara.

 Kemudahan 
Berdasarkan, Peta Transit Berintergerasi Lembah Klang, Stesen MRT Cyberjaya City Centre tidak dilengkapi dengan kemudahan kawasan meletakkan kenderaan (Pandu dan rantau). Stesen MRT Cyberjaya City Centre juga dilengkapi dengan kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, tandas awam, surau, pusat perkhidmatan pelanggan, lif dan eskalator turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri di aras legar. Stesen ini juga dilengkapi dengan perkhidmatan bas pengantara ulang-alik.

 Pintu stesen 
 Pintu Lokasi Destinasi ImejASusur Persiaran APEC   20px|alt=Hentian untuk kenderaan peribadi, e-panggilan dan teksi Hentian sebelah untuk bas pengantara (laluan T506 dan T507), teksi, perkhidmatan e-panggilan, kenderaan peribadi serta pengguna OKU. Universiti Teknologi Kreatif Limkokwing, The Place, Pertonas Persiaran APEC, Persimpangan Jalan Teknokrat 1-Persiaran APEC. 200px  Kunci  Akan datang (Ditangguhkan/diketepikan)
Buat masa sekarang, stesen MRT Cyberjaya City Centre hanya mempunyai satu pintu masuk dan keluar sahaja.

 Kesalinghubungan 
 Perkhidmatan bas 
Perkhidmatan bas pengantara di Stesen MRT Cyberjaya City Centre terletak di Hab MRT Cyberjaya City Centre Pintu A (kod hentian bas – SP414). Terdapat dua laluan bas pengantara yang ditawarkan di hab ini. Rujuk jadual di bawah untuk maklumat lanjut.

 Laluan Koridor Pengendali Terminal Destinasi  Koridor Sungai Besi Rapid KL SP414 MRT Cyberjaya City Centre ↺ Cyber 10  SP414 MRT Cyberjaya City Centre ↺ Cyberjaya Transport Terminal

 Rujukan 

 Pautan luar 


Kategori:Laluan Putrajaya
Kategori:Stesen RapidKL
Cyberjaya City Centre